2014. gada Noteikumi Nr.

Rīgā (prot. Nr.            . §)

**Grozījumi Ministru kabineta 2013.gada 20.augusta noteikumos Nr.621 „Noteikumi par biodrošības pasākumu kopumu dzīvnieku turēšanas vietām”**

Izdoti saskaņā ar

Veterinārmedicīnas likuma

[25. panta 19. punktu](http://pro.nais.lv/naiser/text.cfm?Ref=0101032006041800298&Req=0101032006041800298&Key=0103012001042632772&Hash=1#1)

Izdarīt Ministru kabineta 2013.gada 20.augusta noteikumos Nr.621 „Noteikumi par biodrošības pasākumu kopumu dzīvnieku turēšanas vietām" (Latvijas Vēstnesis, 2013, 181. nr.; 2014, 139., 143.nr.) šādus grozījumus:

1. Papildināt noteikumus ar 10.13.apakšpunktu šādā redakcijā:

„10.13. Daugavpils novada Nīcgales, Kalupes, Vaboles, Līksnas, Sventes, Kalkūnes un Medumu pagastā, Preiļu novada Saunas pagastā, Riebiņu novada Galēnu, Stabulnieku un Sīļukalna pagastā, Vārkavas novadā, Līvānu novadā, Viļānu novadā, Cēsu novadā, Amatas novadā, Vecpiebalgas novadā, Jaunpiebalgas novadā, Gulbenes novadā, Cesvaines novadā, Ērgļu novadā, Madonas novadā, Lubānas novadā, Kokneses novadā, Pļaviņu novadā, Krustpils novadā, Varakļānu novadā, Salas novadā, Viesītes novadā, Jēkabpils novadā, Aknīstes novadā, Ilūkstes novadā, Ogres novada Ķeipenes, Taurupes, Mazozolu, Madlienas, Meņģeles un Krapes pagastā, Jaunjelgavas novada Seces, Staburaga un Sunākstes pagastā, Jēkabpilī, Daugavpilī, Valmierā un Rēzeknē – biodrošības pasākumus uzsāk īstenot ne vēlāk kā 2014.gada 28.augustā.”

2. Izteikt 10.2 punkta ievaddaļu, kā arī 10.2 1. un 10.2 2.apakšpunktu šādā redakcijā:

„10.2 Dzīvnieku īpašnieki, kas līdz šo noteikumu 10.11., 10.12. vai 10.13.apakšpunktā minētajam datumam nav īstenojuši šo noteikumu pielikumā minētos biodrošības pasākumus, nodrošina, ka mēneša laikā pēc attiecīgi norādītā datuma tiek nokauti visi novietnē esošie cūku sugas dzīvnieki. Pirms dzīvnieku nokaušanas dzīvnieku īpašnieks informē dienesta inspektoru vai dienesta pilnvaroto veterinārārstu. Attiecīgais dienesta inspektors vai dienesta pilnvarotais veterinārārsts:

10.21. pārbauda cūku sugas dzīvnieku veselības stāvokli un pēc nepieciešamības paņem asins paraugus un nosūta tos laboratoriskai izmeklēšanai Āfrikas cūku mēra noteikšanai;

10.22. veic dzīvnieka pirmskaušanas apskati (ja izmeklēti asins paraugi – pēc laboratorisko izmeklējumu rezultātu saņemšanas).”

4. Papildināt 10.5 punktu aiz vārda „saņemšanai” ar vārdiem „kuram pievieno apliecinājumu par tirdzniecības traucējumiem (izņemot, ja novietne atrodas teritorijā, kas saskaņā ar normatīvajiem aktiem par Āfrikas cūku mēra likvidēšanas un apkarošanas kārtību iekļauta Āfrikas cūku mēra trešajā riska zonā)”.

5. Papildināt noteikumus ar 10.8, 10.9, 10.10 un 10.11 punktu šādā redakcijā:

„10.8 Dienests organizē cūku sugu dzīvnieku piespiedu nogalināšanu un iznīcināšanu novietnēs, kurās dzīvnieku īpašnieks noteiktajā termiņā nav īstenojis biodrošības pasākumus un nodrošinājis dzīvnieku nokaušanu.

10.9 Šo noteikumu 10.8 punktā minētajos gadījumos dzīvnieku īpašnieks nesaņem kompensāciju par nokautajiem dzīvniekiem.

10.10 Cūku sugas dzīvnieku novietnēs, kas neatrodas Āfrikas cūku mēra ārkārtējās situācijas teritorijā un kas ir reģistrētas Lauksaimniecības datu centra datubāzē līdz 2014.gada 31.augustam, šo noteikumu pielikumā minētos biodrošības pasākumus uzsāk īstenot ne vēlāk kā 2014.gada 30.oktobrī.

10.11 Novietnēs, kas tiek izveidotas vai kurās plānots ievest cūku sugas dzīvniekus pēc 2014.gada 31.augusta, šo noteikumu 10.3 punktā minētajās novietnēs un novietnēs, kurās cūku sugas dzīvnieki izkauti Āfrikas cūku mēra uzliesmojuma gadījumā, cūku sugas dzīvniekus ievieto, ja novietnē ir īstenoti šo noteikumu pielikumā minētie biodrošības pasākumi un saņemta dienesta atļauja ievest cūku sugas dzīvniekus.”

6. Izteikt pielikuma 1.punktu šādā redakcijā:

„1. Cūku sugas dzīvniekus (izņemot šī pielikuma 1.1 punktā minētos dzīvniekus) tur noslēgtās telpās, lai novērstu mājdzīvnieku kontaktu ar savvaļas un klaiņojošiem dzīvniekiem.”

7. Papildināt pielikumu ar 1.1, 1.2 un 1.3 punktu šādā redakcijā:

„1.1 Savvaļas cūku sugas dzīvniekus, kurus tur iežogotās platībās, un cūku sugas dzīvniekus, kurus to fizioloģisko un etoloģisko vajadzību dēļ nedrīkst turēt telpās, tur ar dubultu žogu norobežotā teritorijā, kur attālums starp žogiem ir ne mazāks par vienu metru.

1.2 Novietne ir iežogota, ja no tās cūkas pārvieto uz citu novietni vai kautuvi.

1.3 Cūkas netur vienā telpā ar citu sugu dzīvniekiem, kurus laiž ganībās.”

Ministru prezidente L.Straujuma

Zemkopības ministrs J.Dūklavs

2014.08.07. 14:15

570

L.Gurecka

67027063, Linda.Gurecka@zm.gov.lv